ועדת הכספים, כנסת 20, פרוטוקול מספר 521, 2016-11-29 12:30

משה גפני: הנושא שעל סדר היום הוא על העלאת גיל הפרישה לנשים.

משה גפני: לגבי הנושא של העלאת גיל הפרישה, אמרתי בפעם הקודמת אבל אני אתמצת את זה מבלי לומר את הסעיפים כפי שנאמרו אז.

משה גפני: יש ועדה והוועדה אמורה לייעץ לשר האוצר לגבי הנושא של העלאת גיל פרישה על כל המשתמע מכך.

משה גפני: אגב, גם אתמול דיברנו על כך עת היה כאן שר העבודה והרווחה, השר חיים כץ, שדחה את העלאת גיל הפרישה בהיותו יושב ראש ועדת העבודה והרווחה בשנתיים.

משה גפני: אני חושב שהוא דחה פעמיים.

משה גפני: הוא העלה היום טענות חדשות שיעל, את גם אמרת אותן כאן בישיבה הקודמת.

משה גפני: יש בעיות ואני מודה בעובדה שזה מצריך דיון אמיתי ומעמיק על כל ההשלכות של העלאת גיל הפרישה או אי העלאת גיל הפרישה ומה שהוא עושה.

משה גפני: אני לא מתכוון לקיים את הדיון הזה.

משה גפני: הדיון הזה חייב להיות על פי המלצות שר האוצר.

משה גפני: שר האוצר צריך לגבש את ההמלצות שלו לפי הדוח של הוועדה המייעצת.

משה גפני: הכול התאחר.

משה גפני: אין לי טענות.

משה גפני: זאת סוגיה באמת רבת אנפין.

משה גפני: יש לה הרבה מאוד השלכות וזה לא דבר של מה בכך.

משה גפני: אני דווקא הייתי חושב שאם שר האוצר סתם היה שולף המלצות, היה קורא בחצי שעה את הדוח שרק עכשיו הגיע של הוועדה הציבורית, הוועדה המייעצת הזאת, זה היה דבר לא רציני.

משה גפני: זה ברור שאם אנחנו לא נשנה את החוק מבחינת המועדים, המשמעות של העניין לפי חלק מהמשפטנים שהעלאת גיל הפרישה תתבצע באופן אוטומטי, היא תתבצע ב-1 בינואר ולאחר מכן זה יימשך הלאה וזה לא ייעצר בגלל שאנחנו לא קיימנו דיון.

משה גפני: לכן מתוך אחריות אני גם דיברתי עם יעל מבורך ודיברתי גם עם החברים כאן ועם הייעוץ המשפטי ועמדת הייעוץ המשפטי כאן היא שונה מעמדת הייעוץ המשפטי של משרד האוצר.

משה גפני: הייעוץ המשפטי של הוועדה סבור – שגית, תקני אתי אם אני טועה – שאם לא עושים כלום, הגיל לא עולה באופן אוטומטי.

משה גפני: אנחנו לא נכנסים לוויכוח הזה בגלל שאין לנו ויכוח.

משה גפני: לכן אני מבקש להכניס בחוק ההסדרים – דיברתי עם שר האוצר ודיברתי גם אתך – חוק שמאריך את המועד.

משה גפני: אני מבקש, אם אתם יכולים לקרוא את הנוסח ואני מבקש את ההתייחסות שלכם.

שלי יחימוביץ': לא הבנתי.

שלי יחימוביץ': מה אנחנו עושים עכשיו?

משה גפני: אנחנו רוצים לקבוע חוק שהתאריך לא מסתיים עכשיו.

שלי יחימוביץ': בוא נדבר על הזמנים.

משה גפני: רגע.

משה גפני: קודם כל החוק.

משה גפני: הזמנים, זאת הבעיה.

משה גפני: אני לא בטוח שלכולם יש את אותה עמדה בנושא של הזמנים.

משה גפני: אני כנראה לא הולך להצביע על זה עכשיו מכיוון שיעל לא תחזור עם תשובה סופית.

<יעל מבורך: היום לא נוכל לתת תשובה.

משה גפני: הם לא יוכלו לתת תשובה סופית.

משה גפני: השר לפי דעתי גיבש את עמדתו אבל הוא אמר שהוא רוצה לדבר עם יעל לפני כן.

משה גפני: הוא מאוד מכבד אותך כנראה.

<יעל מבורך: הוא עסוק בימים אלה בהרבה דברים.

<יעל מבורך: הוא בחיפה ולא הצלחנו לתאם מועד.

משה גפני: שלא תהיה טעות, מה שהוא עושה בחיפה זה מאוד חשוב.

משה גפני: עמדותיו הן מאוד חשובות.

משה גפני: יהיה חוק.

משה גפני: זאת אומרת, אם אתם לא תגבשו עמדה עד יום חמישי, אנחנו נצביע על תאריך שאנחנו נחליט עליו.

משה גפני: אני רוצה לעשות את זה בהסכמה אתכם.

משה גפני: בכלל בזמן האחרון אני עושה הכול בהסכמה אתכם.

משה גפני: למשל, חמישים אלף שקלים פיצויי פיטורין.

שלי יחימוביץ': אבל אנחנו עוד לא הסכמנו.

משה גפני: אנחנו נחליט כאן.

משה גפני: אני מדבר על הוועדה.

משה גפני: אני לא מדבר עלי.

<שגית אפיק: סעיף 9 לחוק גיל פרישה, למעשה קובע ששר האוצר צריך להביא לאישור ועדת הכספים עד 30 בספטמבר את המלצותיו.

<שגית אפיק: ההמלצות, בהתחשב בהמלצות ועדה ציבורית, כאשר ועדת הכספים צריכה לתת החלטה עד 31 בדצמבר 2016.

<שגית אפיק: המועדים האלה בעצם לא תקפים.

<שגית אפיק: לכן ההצעה שאתה מבקש להחיל מורכבת משני מוקדים.

<שגית אפיק: המוקד האחד הוא באמת תיקון התקופות, שזה ייעשה בסעיף 9 לחוק גיל פרישה, בסעיף קטן (ב), במקום "30 בספטמבר 2016", שזה תאריך הגשת המלצות שר האוצר, צריך לבוא תאריך אחר שהוועדה תחליט עליו.

משה גפני: תגידי מה את חשבת שצריך.

משה גפני: אנחנו לא נצביע על זה אבל שיהיה על השולחן תאריך.

<שגית אפיק: אני חשבתי שהמלצות שר האוצר יגיעו ב-30 באפריל 2017 והחלטות ועדת הכספים יצטרכו להינתן עד 31 ביולי 2017.

משה גפני: אני מעריך ששר האוצר ירצה תאריך יותר מאוחר.

משה גפני: כך אני מעריך.

שלי יחימוביץ': אנחנו מאריכים בחצי שנה.

משה גפני: אנחנו עוד לא מאריכים.

משה גפני: אנחנו קבענו את החוק, הקראנו אותו, אנחנו לקראת ההצבעה נניח ביום חמישי או מתי שנעשה אותה, אנחנו נקבע את התאריך.

שלי יחימוביץ': מה שגית מקריאה עכשיו?

משה גפני: זה החוק שנצביע עליו, חוץ מהתאריך.

משה גפני: את התאריך, או שנשאיר או שנשנה אבל את החוק הקראנו.

<שגית אפיק: לא.

<שגית אפיק: עוד שני דברים.

<שגית אפיק: אמרתי שני ראשים.

<שגית אפיק: ראש אחד הוא הדחייה.

<שגית אפיק: חוק גיל פרישה מבוסס בעצם על איזושהי ברירת מחדל שאם ועדת הכספים לא החליטה במועד שקבוע, כשאני מפרשת את זה שוועדת הכספים לא עשתה כלום, זה לא במקרה הזה שאפילו לא קיבלתם את המלצות השר, אני לא חושבת שבמקרה הזה אפשר לומר שהסעיף הזה בכלל חי, אבל סעיף קטן (ה) הקיים לסעיף 9 קובע שבמקרה שלא הייתה שום החלטה של ועדת הכספים, גיל הפרישה יהיה הגיל הקבוע בהתאם לחודש הלידה לפי לוחות שמצורפים לתוספת.

<שגית אפיק: כיוון שדוחים את התקופה, צריך לדחות גם את המועדים שקבועים בתוספת.

<שגית אפיק: אם אתה רוצה, אני אקריא גם את זה.

שלי יחימוביץ': אני רק לא מבינה למה חילקו לנו את זה.

שלי יחימוביץ': השר לא אישר את זה.

משה גפני: אני סירבתי לקבל.

שלי יחימוביץ': למה אתם מחלקים לנו את זה?

שלי יחימוביץ': הם חילקו לנו בלי רשותך.

משה גפני: זה לא נקרא שזה חולק.

משה גפני: את רוצה – תקראי, את לא רוצה – את לא חייבת.

שלי יחימוביץ': מתחת לאפך ובלי לתאם עם הוועדה הביאו לנו דוח ששר האוצר לא אישר בכלל?

<קריאה: את דוח הוועדה הציבורית פרסמנו באתר האינטרנט.

<יעל מבורך: אני מבקשת, בואו לא ניכנס לדיון הזה.

שלי יחימוביץ': זה לא משפטי.

שלי יחימוביץ': אני חושבת שעשיתם מעשה לא תקין.

<יעל מבורך: הדוח הזה נשלח מזמן לוועדה.

משה גפני: יעל, הריני מודיע, זה לא כמו פרשת השבוע שחייבים לקרוא.

משה גפני: זה דבר שאם רוצים – קוראים, ואם לא רוצים – לא קוראים.

משה גפני: אני סירבתי לקבל.

משה גפני: אני החזרתי את זה.

שלי יחימוביץ': גם אני מחזירה לכם.

שלי יחימוביץ': זאת ממש חוצפה.

משה גפני: לא.

משה גפני: זאת לא חוצפה.

משה גפני: זה בסדר.

שלי יחימוביץ': זה כן.

שלי יחימוביץ': זה ניסיון.

משה גפני: לא, זה לא ניסיון.

משה גפני: הריני מודיע שזה לא נקרא שקיבלנו המלצות.

משה גפני: אנחנו לא אמורים לקבל המלצות מהוועדה המייעצת.

משה גפני: אנחנו אמורים לקבל המלצות משר האוצר.

משה גפני: אני מודה לכם על זה ששלחתם את זה.

משה גפני: אני סירבתי לקבל כי אצלי זאת יכולה להיות משמעות.

<יעל מבורך: חבר הכנסת גפני, אם אפשר להבהיר את העניין.

<יעל מבורך: מבחינתנו לפי סעיף 9(א)(2) יש חובה לשר, לאחר שקיבל את המלצות הוועדה, להמציא אותן לוועדה, לכנסת.

<יעל מבורך: יש חובה.

משה גפני: אנחנו חולקים על כך.

משה גפני: אנחנו במחלוקת משפטית.

משה גפני: אנחנו חולקים עליכם משפטית.

משה גפני: בוויכוח, כשיש מחלוקת משפטית בוועדת הכספים, מכריע יושב ראש הוועדה בניגוד לוועדת החוקה.

מיקי לוי: הייתה לך שעה קשה.

משה גפני: יותר טוב שאני לא אדבר.

משה גפני: אני משבח את פרופסור טרכטנברג שהיה שם ואמר את האמת.

משה גפני: אי אפשר להגיד שלבו חרדים וכשמגיע באופן מעשי, בסדר.

משה גפני: גם לנו לא קל בתוך החברה שלנו.

<שגית אפיק: כיוון שמבוקש כאן לעשות דחייה של שנה, צריך למעשה לדחות גם את הלוחות שמופיעים.

<שגית אפיק: אני אקריא את זה.

<שגית אפיק: בחוק גיל פרישה, בסעיף 6(3), במקום 1955 יבוא 1956, כאשר המטרה היא שלא יעלה גיל הפרישה כמו שהסברת את זה כאן למי שנולדה ב-1955 באופן אוטומטי כי רוצים כאן את הדחייה של שנה ולכן זה יהיה 1956.

<שגית אפיק: בתוספת לחוק העיקרי, בחלק ב', במקום "עד דצמבר 1954" יבוא "עד דצמבר 1955", במקום הקטע החל במלים "ינואר עד אוגוסט 1955, 62 וארבעה חודשים, ועד המלים מאי 1958 ואילך, 64", יבוא "ינואר עד אוגוסט 1956 בהתייחס ל-62 וארבעה חודשים, ספטמבר 1956, אפריל 1957, 62 ושמונה חודשים, מאי עד דצמבר 1957, 63, ינואר עד אוגוסט 1958, 63 וארבעה חודשים, ספטמבר 1958 עד אפריל 1959, 63 ושמונה חודשים, מאי 1959 ואילך, 64".

<שגית אפיק: תיקון חוק הביטוח הלאומי.

<שגית אפיק: זה אותו דבר לעניין אותו לוח.

<שגית אפיק: בחוק הביטוח הלאומי בלוח א'1 בחלק א', תחת הכותרת לאישה, במקום הקטע החל במלים, זה בעצם זהה.

<שגית אפיק: זה זהה כמו הלוח שהקראתי קודם ואותו תיקון גם בחוק הביטוח הלאומי.

משה גפני: יעל, תשתדלו עד יום חמישי.

<יעל מבורך: אני רוצה להעיר משהו קצר.

<יעל מבורך: ראשית, אנחנו ננסה לחזור כמה שיותר מוקדם עם תשובה ובאמת לתת מענה לגבי הדחייה.

<יעל מבורך: לשם הפורמליסטיקה, אנחנו כן נגיד שעל פניו מדובר בנושא חדש.

משה גפני: למה?

<יעל מבורך: פעם ראשונה ששמענו את לוח הזמנים הזה.

משה גפני: אם את טוענת נושא חדש - - -

<יעל מבורך: אני לא טוענת.

<יעל מבורך: אמרתי שעל פניו יתכן שמדובר בנושא חדש.

<יעל מבורך: צריך לבדוק את זה עם שר האוצר.

משה גפני: אני אומר וחוזר ואומר - - -

<יעל מבורך: אני שומרת את הזכות ברמה הפורמלית.

משה גפני: אני חוזר ואומר וחוזר, אני מבקש גם את יושב ראש הקואליציה, פניי לשלום.

משה גפני: זה נושא שאני רוצה יחד אתכם לקבוע את התאריך, יחד עם חברי הוועדה.

משה גפני: אם תעשו תרגילים נוסח גפני, אז בסדר, אני אבקש מיד כינוס של ועדת הכנסת ולדחות את הנושא החדש.

משה גפני: אני פועל יחד.

<יעל מבורך: אני מודה לך ואני רוצה לעבוד בדרך הזו.

<קריאה: צריך לשים לב למה שאמר כאן שר הרווחה.

משה גפני: אמרתי את זה.

שלי יחימוביץ': הוא גם אמר שהוא רוצה לדחות בחצי שנה את החוק.

משה גפני: אמרתי.

משה גפני: אין ויכוח.

משה גפני: אמר לי חיים כץ שר הרווחה לפני שהתקיים כאן הדיון, לפי דעתי הוא גם אמר את זה לשלי יחימוביץ, שיש נשים שקיבלו תאריכים בבתי החולים כשנולד ילד, כאילו עלה גיל הפרישה.

שלי יחימוביץ': לא.

שלי יחימוביץ': לא כשנולד ילד.

שלי יחימוביץ': נשים על סף גיל פרישה קיבלו כבר עדכון מאגף כוח אדם שהן פורשות בתאריך איקס על פי החוק שעוד לא נכנס לתוקף.

<קריאה: אימא שלי שאלה אותי בסוף השבוע למה היא קיבלה הודעה בגיל 63 ושלושה חודשים.

משה גפני: אני מאוד מבקש, צריך לעשות את זה בהסכמה.

משה גפני: זה לא דבר של מה בכך.

שלי יחימוביץ': זה ממש חמור מה שאמר נדב לגבי אימא שלו.

שלי יחימוביץ': פשוט לא סופרים אותנו.

שלי יחימוביץ': כל מה שקורה כאן, כאילו לא קרה והרכבת דוהרת קדימה.

שלי יחימוביץ': בכלל, למה אנחנו מכנסים את הוועדה אם אימא של נדב מקבלת הודעה שהיא פורשת בגיל 63?

שלי יחימוביץ': וזאת עוד אימא של נדב.

<שגית אפיק: זה לא פורשת, זה לא זכאית לקצבת זקנה אפילו אם היא פורשת.

<קריאה: זה המועד הראשון לזכאות לפי החוק היום.

<קריאה: לא משנים.

דוד ביטן: אני בעד שזה יישאר 62.

משה גפני: אנחנו לא מקיימים עכשיו את הדיון הזה.

דוד ביטן: עוד מעט יבקשו מאתנו לפרוש בגיל שמונים.

משה גפני: מה שאתה אומר, זה בסדר.

משה גפני: לא רלוונטי לדיון הזה.

שלי יחימוביץ': דוד, אתה צודק בעיקר כי נשים שרוצות להמשיך לעבוד יכולות להמשיך לעבוד.

שלי יחימוביץ': אגב, עובדות יותר ויותר אבל הם רוצים להכריח את המסכנות ביותר להמשיך ולשאת בעול.

שלי יחימוביץ': אם כן, בואו נתקן את החוק.

שלי יחימוביץ': רוצה להמשיך לעבוד - תעבוד.

רחל עזריה: אני חושבת שיש כאן הרבה עבודה שלא נעשתה.

משה גפני: תודה רבה.

משה גפני: אנחנו עוברים לדיון הבא.